**H O T Ă R Â R E**

**privind înființarea unui serviciu social pentru victimele violenței domestice în structura Direcției Generale de Asistență Socială și Protecția Copilului Cluj**

Consiliul Judeţean Cluj întrunit în şedinţă ordinară;

 Având în vedere Proiectul de hotărâre înregistrat cu nr. 223 din 24.11.2020 privind înființarea unui serviciu social pentru victimele violenței domestice în structura Direcției Generale de Asistență Socială și Protecția Copilului Clujpropus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 40115/24.11.2020; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 43048/24.11.2020 şi Avizul cu nr. 40115 din 26.11.2020 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 Ţinând cont de adresa Direcției Generale de Asistență Socială și Protecția Copilului Cluj nr. 43048/23.11.2020, înregistrată la Consiliul Județean Cluj cu nr. 40115/24.11.2020,

 Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

 În conformitate cu prevederile:

* art. 173 alin. (1) lit. b), c) și d), alin. (5) lit. b) și alin. (8) lit. b) și ale art. 294 alin. (3) – (7) din Ordonanța de urgență a Guvernului nr. 57/2019 privind Codul administrativ, cu completările ulterioare;
* Legii privind Codul civil nr. 287/2009, republicată, cu modificările şi completările ulterioare;
* Legii privind finanțele publice locale nr. 273/2006, cu modificările și completările ulterioare;
* Legii asistenței sociale nr. 292/2011, cu modificările și completările ulterioare;
* Legii privind asigurarea calităţii în domeniul serviciilor sociale nr. 197/2012, cu modificările și completările ulterioare;
* Legii privind egalitatea de şanse şi de tratament între femei şi bărbaţi nr. 202/2002, republicată, cu modificările și completările ulterioare
* Legii pentru prevenirea şi combaterea violenţei domestice nr. 217/2003, republicată, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergență, cu modificările și completările ulterioare;
* Hotărârii Guvernului nr. 365/2018 pentru aprobarea Strategiei naţionale privind promovarea egalităţii de şanse şi de tratament între femei şi bărbaţi şi prevenirea şi combaterea violenţei domestice pentru perioada 2018-2021 şi a Planului operaţional pentru implementarea Strategiei naţionale privind promovarea egalităţii de şanse şi de tratament între femei şi bărbaţi şi prevenirea şi combaterea violenţei domestice pentru perioada 2018-2021;
* Hotărârii Guvernului nr. 867/2016 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, cu modificările și completările ulterioare,
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Ordinului Ministrului Fondurilor Europene nr.924/2018 privind aprobarea Ghidului Solicitantului - Condiții specifice, Program național de sprijin pentru victimele violenței domestice AP 4/ PI 9.ii/ OS 4.4, cu modificările și completările ulterioare;
* Ordinului Ministrului Muncii și Justiției Sociale nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii şi combaterii violenţei domestice;
* Programul Operațional Capital Uman 2014-2020, Axa prioritară 4, Prioritatea de investiții 9.ii, Obiectivul specific 4.4: Reducerea numărului de persoane aparţinând grupurilor vulnerabile prin furnizarea unor servicii sociale/medicale/socio-profesionale/de formare profesională adecvate nevoilor specifice;
* Hotărârii Consiliului Județean Cluj nr. 13/2019 privind aprobarea Organigramei și a Statului de funcţii pentru Direcția Generală de Asistență Socială și Protecția Copilului Cluj, cu modificările și completările ulterioare ;
* Hotărârii Consiliului Județean Cluj nr. 245/2019 privind aprobarea Regulamentului de organizare şi funcţionare al Direcţiei Generale de Asistenţă Socială şi Protecţia Copilului Cluj şi a serviciilor sociale furnizate de către aceasta

 În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 **hotărăşte:**

 **Art. 1.** Se aprobă înființarea serviciului social de tip rezidențial "Locuința protejată pentru victimele violenței domestice", cod serviciu social 8790VD-III în structura Direcției Generale de Asistență Socială și Protecția Copilului Cluj, cu sediul în imobilul situat în Comuna Florești str. Horea nr. 551, identificat cu număr cadastral 53653 – C1 Florești.

**Art. 2.** Se aprobă desființarea serviciului social Casă de Tip Familial pentru copii în sistem rezidenţial “Apolodor”, cod serviciu social 8790VD-III în structura Direcției Generale de Asistență Socială și Protecția Copilului Cluj, cu sediul în imobilul situat în Comuna Florești str. Horea nr. 551, identificat cu număr cadastral 53653 – C1 Florești.

**Art. 3.** În termen de maxim 30 de zile de la comunicare, Direcția Generală de Asistență Socială și Protecția Copilului va elabora propunerea pentru modificarea organigramei și statului de funcții, precum și propunerea de regulament de organizare şi funcţionare a serviciului social cu de tip rezidențial: "Locuința protejată pentru victimele violenței domestice".

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, precum și Direcția Generală de Asistență Socială și Protecția Copilului Cluj.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; Direcției Generale de Asistență Socială și Protecția Copilului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 222 din 26 noiembrie 2020**

*Prezenta hotărâre a fost adoptată cu 31 de voturi “pentru”, fiind astfel respectate prevederile legale privind majoritatea de voturi necesară.*